cyanic-selkie/wikianc huggingface dataset:
סנדרה פרקוביץ'
2014
באליפות אירופה שנערכה בציריך שווייץ בשנת 2014 זכתה פרקוביץ' בפעם השלישית ברציפות במדליית זהב בזריקת דיסקוס בשיא קרואטיה חדש של 71.08 מטר, לפני מלינה רוברט-מישון (65.33 מטר) ושניס קרפט מגרמניה (64.33 מטר).
ביולי 2017 קבעה שיא קרואטי של 71.41 מטר במהלך תחרות בבלינצונה.
הצפנת רבין
צופן רבין הוא שיטת הצפנה אסימטרית וחתימה דיגיטלית, שהומצאה על ידי פרופסור מיכאל רבין (האוניברסיטה העברית בירושלים) בהיותו אורח במכון הטכנולוגי של מסצ'וסטס (MIT) ב-1979. אלגוריתם רבין מבוסס על בעיית שורש ריבועי מודולו שלם פריק והוא אלגוריתם הצפנת מפתח-פומבי הראשון שהוכח מתמטית כי פיצוחו קשה כפתרון בעיית פירוק לגורמים של מספר שלם הנחשבת כבעיה חישובית קשה. ביתר פירוט, שחזור טקסט המקור מתוך הטקסט המוצפן עבור טקסט מקור שנבחר באקראי שקול מבחינה חישובית לפירוק לגורמים. (זאת בניגוד לפונקציית-RSA, שלגביה לא ידועה הוכחה דומה). הוכח אף כי מציאת הסיביות הראשונות בטקסט המקור (LSB) שקול לפירוק לגורמים.
בדומה ל-RSA גם בשיטה זו מכינים מודולוס \ n שהוא כפולה של שני מספרים ראשוניים גדולים \ (p, q). ההצפנה היא פשוט העלאת המסר בריבוע (מודולו \ n) ואילו פענוח הוא חישוב שורש ריבועי מודולו \ n. אם הגורמים הראשוניים של \ n אינם ידועים זו בעיה קשה שעליה מסתמכת ההצפנה. מאידך אם הגורמים הראשוניים ידועים קל לפתור אותה, כיוון שמודולו p ומודולו q יש למספר ריבועי שני שורשים, ולפי משפט השאריות הסיני יש בסך-הכול ארבעה שורשים מודולו n. מתוכם על המקבל להחליט בדרך כלשהי איזה מהם תואם את המסר שהוצפן. זהו חסרונה העיקרי של הצפנת רבין. ישנן מספר דרכים להתמודד עם בעיה זו כמו הוספת יתירות מכוונת, כפי שיובהר להלן.
הצפנה
להצפנת המסר \ m מחשבים את:
פענוח
הגרסה המקורית של אלגוריתם רבין כפי שהוצגה לראשונה על ידי רבין שונה במעט. ההצפנה היא:. כאשר \ b מהווה חלק מהמפתח הפומבי. בטיחות השיטה המתוארת זהה למקורית.
שורש ריבועי
שיטת ההצפנה של רבין מבוססת על הקושי של הוצאת שורש ריבועי מודולו מספר שלם, השקולה לפירוק שלו. כדי למצוא שורש ריבועי מודולו שלם פריק, די לפרק תחילה את המספר לגורמיו הראשוניים ואז לחשב את הפתרונות עבור כל אחד מהם. חישוב שורש ריבועי מודולו מספר ראשוני קל יחסית מבחינה חישובית (קיימים מספר אלגוריתמים יעילים למטרה זו). השיטה הישירה לחישוב שורש ריבועי של השלם \ a מודולו \ p (ראשוני כלשהו) היא כדלהלן:
סיבוכיות האלגוריתם המתואר היא. על כן הדרך העדיפה היא לבחור מספרים ראשוניים בעלי מבנה ייחודי המקל על חישוב השורש הריבועי, כפי שמובא במאמר של רבין. אם \ p מקיים כלומר \ 4|(p+1) כנ"ל לגבי \ q, חישוב השורשים הריבועיים יהיה קל יותר באופן משמעותי, כדלהלן: התוצאה היא: \ \pm x ו-\ \pm y (מודולו \ n).
שימו לב שבידיעת r ו-s אפשר לפרק את n לגורמים כמו שציין רבין, כי שווה לאחד הגורמים של n.
ביטחון
המשימה של תוקף פוטנציאלי, קרי שחזור \ m מתוך הטקסט המוצפן \ c היא בעיה קשה. למעשה בעיה זו נקראת בעיית שורש ריבועי מודולו שלם פריק. הבעיה הכללית מוגדרת כדלהלן:
היכולת להוציא שורש ריבועי מודולו n שקולה חישובית ליכולת לפרק את n לגורמים. על כן, כל עוד בעיית פירוק לגורמים נותרת בעיה קשה, שיטת רבין תהיה בטוחה, בתנאי שהמודולוס הוא מספר גדול (כ-2,000 סיביות לפחות) כלומר מעבר ליכולת לפרקו לגורמים בזמן סביר.
ההוכחה נכונה רק אם האלמנטים נבחרו באקראי. כלומר רק אם המסר שהוצפן נבחר באקראי בהסתברות שווה מתוך כל המסרים האפשריים. במציאות מסרים אינם לגמרי אקראיים, אם המסר הוא בעל יתירות מסוימת או מבנה מיוחד ייתכן שיהיה אפשר לנחש חלק ממנו או לקבל מידע מסוים לגביו למרות שחישוב שורש ריבועי מודולו n היא בעיה קשה. למשל אפשר לנחש את הסיבית הנמוכה ביותר (LSB) באמצעות סימן יעקובי. לכן מעצם ההגדרה הצפנת רבין אינה בטוחה סמנטית.
שיטת רבין מוכחת כבטוחה רק כנגד יריב פסיבי, אך פגיעה להתקפה אקטיבית שנקראת התקפת מוצפן-נבחר (שבה היריב מסוגל לבחור את הטקסט אותו הוא מעוניין להצפין). בהתקפה כזו היריב יכול לחשוף את הגורמים הראשוניים של \ n כדלהלן: היריב בוחר \ m אקראי כלשהו מחשב את ואז מבקש מהמקבל לפענח עבורו את \ c. מכיוון שהמקבל לא מכיר את \ m שנבחר על ידי התוקף יש סיכוי שהתוצאה שתוחזר לא תהיה \ m אלא אחת מהתוצאות האחרות האפשריות אם נקרא לתוצאה שהוחזרה \ y כאשר  אזי  הוא אחד הגורמים של \ n (הפונקציה gcd מייצגת מחלק משותף מרבי). בסוג כזה של התקפה מניחים כי התוקף מסוגל לדרוש מהצד המפענח (למשל שרת) לפענח עבורו כל מסר שידרוש.
צופן רבין חשוף כמובן לאותן התקפות היעילות כנגד RSA. ניתן למנוע התקפות אילו על ידי בניית המסר באופן בטוח. השיטות הידועות לבניית מסרים (כמו OAEP) הנהוגות ב-RSA מתאימות גם להצפנת רבין.
יתירות
החסרון העיקרי של הצפנת רבין הוא בעובדה שתוצאת ההצפנה היא אחת מארבע אפשרויות (פתרונות שורש ריבועי מודולו \ n), הבעיה היא לזהות איזו מהן היא הנכונה. ניתן בקלות להתגבר על מכשלה זו על ידי הוספת יתירות מסוימת למסר המקורי לפני ההצפנה. לדוגמה אם המסר המיועד להצפנה הוא מהצורה \ m || m (|| מסמל שרשור) רוב הסיכויים שרק אחד מארבעת הפתרונות האפשריים יהיה בעל מבנה זה ועל כן ניתן יהיה לזהותו בקלות. שיטה זו תמנע את ההתקפות המתוארות. למשל אם התוקף יבקש לפענח את השורש הריבועי של \ m^2 שהוא עצמו הכין עם היתירות האמורה. המערכת תחזיר עבורו את \ m עצמו, עובדה שאין בה כל מידע חדש שעשוי לסייע לו בהתקפה. אולם יש לשים לב כי בשיטה זו ההוכחה כי הצפנת רבין שקולה לפירוק לגורמים לא תהיה תקפה.
עופר בינה
עופר בינה (נולד ב-27 באוקטובר 1949) הוא פרופסור אמריטוס במחלקה לפיזיולוגיה של הפקולטה לרפואה ע"ש רפפורט בטכניון. הוא עומד בראש המעבדה לחקר הלב של הפקולטה לרפואה בטכניון ומחקריו עוסקים בפיזיולוגיה של הלב, אלקטרופיזיולוגיה של הלב ובתאי גזע.
ביוגרפיה
בינה סיים לימודי תואר ראשון במדעי החקלאות באוניברסיטה העברית בשנת 1973. בשנת 1975 סיים תואר שני בנוירוביולוגיה באוניברסיטה העברית, ובשנת 1980 סיים תואר שלישי בנוירוביולוגיה בטכניון. בינה זכה במלגת רוטשילד ובשנים 1980–1982 ביצע עבודת פוסט-דוקטורט בנושא אלקטרופיזיולוגיה של הלב באוניברסיטת קולומביה בניו יורק. עם חזרתו ארצה ב-1982, החל לעבוד כמרצה בפקולטה לרפואה בטכניון ובשנת 1986 התמנה למרצה בכיר. בשנים 1989 - 1990 חזר לאוניברסיטת קולומביה כעמית מחקר. בשנים 1993 - 1994 שהה כפרופסור אורח באוניברסיטת סטנפורד בקליפורניה. בשנת 1993 התמנה לדרגת פרופסור חבר בטכניון ובשנת 2006 התמנה לדרגת פרופסור מן המניין. בינה פרסם עשרות מאמרים על מחקריו בירחונים בולטים וכתב פרקים במספר ספרי לימוד.
ב-2011 פורסם כי קבוצת מחקר בראשותו ובשיתוף עם פרופסור אברהם לורבר ופרופסור יוסף איצקוביץ-אלדור הצליחה לייצר במעבדה תאי לב "חולים" המאפשרים הבנה מעמיקה יותר של הפרעות קצב ברמה התאית. במחקר לקחו חלק חולים עם הפרעת קצב מסוג (Catecholaminergic Polymorphic Ventricular Tachycardia (CPVT.
חיים אישיים
עופר בינה נשוי לליליה והם מתגוררים ביישוב נופית. הם הורים לשלושה ילדים (שתי בנות ובן).
ריינג' רובר איווק
לנד רובר ריינג' רובר איווק (באנגלית: Range Rover Evoque) היא מכונית במרכב קופה (שלוש דלתות) או קרוסאובר (חמש דלתות) או קבריולה (שלוש דלתות גג נפתח) בעלת חמישה מקומות, שמיוצרת על ידי לנד רובר משנת 2011. היא הוצגה בתערוכת הרכב של פריז בספטמבר 2010 והגיעה לישראל בשנת 2011. בדצמבר 2007 הציגה לנד רובר דגם קונספט מקדים בשם לנד רובר LRX.
דור ראשון (2011–2018)
הדור הראשון יוצר בין השנים 2011–2018. בספטמבר 2010 הציגה לנד רובר את האיווק קופה (הגרסה הבסיסית) ובתערוכת הרכב של לוס אנג'לס בנובמבר 2010, הציגה את הגרסת החמש דלתות (קרוסאובר). גרסת החמש דלתות ארוכה ב-60 מ"מ מהגרסת הבסיסית (שלוש דלתות) וגבוהה ב-30 מ"מ מלפנים וב-40 מ"מ מאחור מהגרסה הבסיסית.
מנועי הדור הראשון
הדור הראשון כלל מנוע טורבו בנזין בנפח 2.0 ליטרים המספק כ-240 כוחות סוס ב-6,000 סיבובים לדקה.
הדור הראשון כלל גם שני מנועי טורבו דיזל בנפחי 2.0 ו-2.2 ליטרים המספקים כ-180 כוחות סוס (בגרסת ה-2.0 ליטרים) ו-190 כוחות סוס (בגרסת ה-2.2 ליטרים). בכל גרסאות המנועים יש תיבת הילוכים אוטומטית בעלת שישה הילוכים.
מתיחת פנים שנת 2014
באוגוסט 2013 הציגה לנד רובר מתיחת פנים לאיווק, מתיחת הפנים כוללת עיצוב מחודש ותיבת הילוכים אוטומטית חדשה בעלת תשעה הילוכים, האיווק הוא המכונית הראשונה שהשתמשה בתיבת הילוכים בעלת תשעה הילוכים. בתחום ההנעה אין כל שינוי למעט מערכת חדשה המסייעת למנוע.
ריינג' רובר איווק קבריולה
הגג מתקפל אל תוך תא המטען ותוספת של קשת התהפכות אוטומטית המותקנת מאחורי זוג המושבים האחוריים מורידה את נפח תא המטען מ-575 ליטרים ל-252 ליטרים. הגג הנפתח יחד עם חיזוקי שלדה וקשת ההתהפכות, הוסיפו כ-270 קילוגרמים לעומת הגרסה הביסית של הדגם.
דור שני (2018–הווה)
בנובמבר 2018 הציגה לנד רובר את הדור השני לאיווק. הדור השני כלל את אותו עיצוב חיצוני אך במראה מודרני יותר ועיצוב פנים חדש עם שני מסכי מגע או שלושה מסכי מגע בחבילת ה-SE המוספיה לוח מחוונים דיגיטלי.
הדור השני כולל שלושה מנועי טורבו בנזין בנפח 2.0 ליטרים המספקים בין 200 ל-300 כוחות סוס. ושלושה מנועי טורבו דיזל בנפח 2.0 ליטרים המספקים בין 150 ל-240 כוחות סוס. לשני סוגי המנועים תיבת הילוכים אוטומטית בעלת תשעה הילוכים.
איווק פלאג-אין P300e
בשנת 2020 הציגה לנד רובר גרסה בעלת מערכת הנעה היברידית פלאג-אין, הכוללת מנוע טורבו בנזין I3 צילנדרים בנפח 1.5 ליטרים המספק כ-200 כוחות סוס, מנוע זה מניע את הגלגלים הקידמיים ומנוע חשמלי המספק כ-109 כוחות סוס, מנוע זה מניע את הגלגלים האחוריים. סוללת הליתיום-יון בקיבולת 15 קילוואט שעה מספקת טווח נסיעה חשמלי של 66 קילומטרים. תיבת הילוכים אוטומטית בעלת שמונה הילוכים.
מערכת TOUCH DUO PRO מאפשרת לנהג שליטה מלאה על מערכת הפלאג-אין דרך מערכת המולטימדיה של הרכב. לנהג ישנה אפשרות לניהול הטעינה וכן שליטה מרחוק על הרכב כגון הפעלה מרחוק של מערכת בקרת האקלים באמצעות אפליקציה.
חרוט פאראסייט
חרוט פאראסייט (באנגלית: Parasite Cone; מילולית "חרוט טפילי") הוא חרוט טפילי קטן, ברכס מאונטניר, באזור חוף בורכגרווינק, בארץ ויקטוריה שבאנטארקטיקה.
החרוט ממוקם 12 קילומטרים מהמדרונות הצפון-מערביים של הר אוברלורד.
מקור השם
שמו של הקרחון ניתן לו על ידי הקבוצה הצפונית (northern party) של משלחת הסקר הגאולוגי האנטארקטי של ניו זילנד, אשר חקרה את אנטארקטיקה בעונת המחקר (הקיץ האנטארקטי) 1962–1963.
לקריאה נוספת
• P.R. Kyle, Melbourne Volcanic Province, Antarctic Research Series, Volcanoes of the Antarctic Plate and Southern Oceans, Vol. 48
פחד ממים
פחד ממים (באנגלית: Aquaphobia; בתעתיק מאנגלית: אקוופוביה) הוא פוביה ספציפית המתבטאת בפחד מתמשך, בלתי רציונלי ובלתי נשלט ממים. פוביה זו היא מעבר לשליטתו של הלוקה בה, והיא עלולה להפריע לחיי היום יום.
יש להבדיל בין מונח זה לבין מונח מקביל בשם הידרופוביה, שהוא גם כן מבטא פחד קיצוני ממים, אך הוא תסמין של כלבת - מחלה נוירולוגית חמורה אשר אחד מתסמיניה הוא פחד כה קיצוני ממים עד כדי חוסר יכולת לשתות.
יש להבחין גם בין אקוופוביה לבין תלסופוביה. בעוד הראשון מתייחס לפחד מהמים עצמם, האחרון מתייחס לפחד מגופי מים עמוקים.
שכיחות
פחד ממים הוא אחד מתתי הסוגים הנפוצים ביותר של הפוביה הפשוטה, שהיא הצורה הנפוצה ביותר של הפרעות חרדה (בין 8.7% ל-18.1% מהאמריקאים סובלים מפוביות.). במאמר על הפרעות חרדה באיסלנד נמצא כי פחד ממים עשוי להשפיע על 1.8% מהאוכלוסייה האיסלנדית הכללית, או בערך אחד מכל חמישים אנשים.
גורמים
פסיכולוגים מצביעים על כך שפחד ממים עשוי להיווצר בשל מגוון גורמים גנטיים, אישיותיים וחווייתיים. ייתכן שפחד ממים נובע מטראומה שאירעה לאדם במהלך חייו בעקבות התנסות מאיימת עם מים, או שעצם השהות במים, סביבה שאינה מוכרת, מעלה חוויות לא מודעות של חוסר שליטה.
הבחירות לנשיאות ארצות הברית 1864
הבחירות לנשיאות ארצות הברית ב-1864 היו הבחירות הנשיאותיות העשרים בתולדות ארצות הברית, ונערכו ביום שלישי, 8 בנובמבר 1864. בבחירות הללו, ניסה הנשיא הרפובליקני היוצא, אברהם לינקולן, להיבחר מחדש מול המועמד הדמוקרטי, ג'ורג' מקללן, שניסה להציג את עצמו בפני הבוחרים כ"מועמד השלום" שרצה לסיים במהירות את מלחמת האזרחים האמריקנית. לינקולן נבחר לכהונה שנייה בתור נשיא בניצחון גדול.
הפרש הניצחון של לינקולן עמד על יותר מ-400,000 קולות, בעיקר בגלל ניצחון האיחוד בקרב באטלנטה. אלו היו הבחירות הראשונות מאז היבחרו מחדש של אנדרו ג'קסון ב-1832 שנשיא יוצא זכה בכהונה נוספת. כהונתו השנייה של לינקולן הסתיימה רק 6 שבועות לאחר כניסתו לתפקיד עם הירצחו.
רקע
הבחירות התרחשו במהלך מלחמת האזרחים האמריקנית.
פורשים מהמפלגה הרפובליקנית, שנקראו "הרפובליקנים הרדיקלים" יצרו את מפלגת הדמוקרטיה הרדיקלית ותמכו בג'ון פרימונט לנשיאות. פרימונט פרש מאוחר יותר ותמך בלינקולן. במדינות הגבול, הדמוקרטים שתמכו במלחמה הצטרפו לרפובליקנים ויצרו את "מפלגת האיחוד הלאומי" בהובלת לינקולן. השם הזמני נועד למשוך את הדמוקרטים במדינות הגבול, שתמכו במלחמה, ולא היו מוכנים לתמוך ברפובליקנים. המפלגה הדמוקרטית המקורית התמודדה מול האיחוד הלאומי, והציגה מצע שתומך בשלום.
מועמדים של מפלגת האיחוד הלאומי
ככל שמלחמת האזרחים התקדמה, התחילו להתגלע חילוקי דעות במפלגה הרפובליקנית. הסנאטורים צ'ארלס סאמנר והנרי וילסון רצו שהמפלגה תעביר תיקונים לחוקה כדי לאסור עבדות ולהבטיח שוויון בפני החוק. החוקים לא נתמכו על ידי כל הרפובליקנים הצפוניים.
לינקולן, שלא היה שבע רצון מסגן הנשיא שלו, האניבל המלין, תמך במועמדותו של המושל הצבאי, אנדרו ג'ונסון מטנסי, דמוקרט שתמך במלחמה, לתפקיד סגן הנשיא. ג'ונסון התאים במיוחד לרוץ עם לינקולן בבחירות של 1864. הוא תמך באיחוד, הוא היה דרומי, והוא היה אחד מהדמוקרטים הבולטים שתמכו במלחמה. אנדרו ג'ונסון הצליח לנצח עוד 3 דמוקרטים שתמכו במלחמה - הסנאטור לשעבר מניו יורק דניאל דיקינסון, ג'וזף הולט שהיה חבר בקבינט של ג'יימס ביוקנן, והגנרל בן באטלר.
מועמדים של המפלגה הדמוקרטית
המפלגה הדמוקרטית הייתה מפוצלת בין הדמוקרטים שתמכו במלחמה לבין הדמוקרטים שהתנגדו לה. העניין נהיה מסובך אפילו יותר בגלל הפלגים בין הדמוקרטים שהתנגדו למלחמה. היו דמוקרטי שלום מתונים שתמכו במלחמה, כמו הורשיו סימור, ותמכו במשא ומתן לשלום. אחרי קרב גטיסברג, כאשר היה ברור שהדרום כבר לא ינצח במלחמה, דמוקרטי השלום המתונים הציעו משא ומתן לשלום שיבטיח את ניצחון האיחוד. הם האמינו שזאת דרך הפעולה הטובה ביותר, כיוון שכך המלחמה תסתיים בלי נזק לדרום. דמוקרטי שלום רדיקלים כמו תומאס סימור אמרו שהמלחמה היא כישלון ושצריך לסיים אותה מיד בלי ניצחון לאיחוד.
ג'ורג' מקללן ניסה להתמודד על המועמדות. חבריו של הורשיו סימור לחצו עליו להתמודד, אך ביום לפני הוועידה בשיקגו, בין 29 ל-31 באוגוסט, הורשיו סימור הכריז רשמית שלא יהיה מועמד.
מכיוון שהדמוקרטים היו במחלוקת לגבי מלחמה ושלום, הם חיפשו מועמד חזק שיוכל לאחד את המפלגה. הפשרה הייתה לבחור בגנרל תומך המלחמה ג'ורג' מקללן לנשיאות ובג'ורג' פנדלטון שהתנגד למלחמה לתפקיד סגן הנשיא. מקללן ניצח את תומאס סימור בהצבעה. פנדלטון איזן אותו בהתנגדותו למלחמה. לאחר מכן, הוועידה החליטה על מצע של שלום- מצע שמקללן דחה באופן אישי. מקללן תמך בהמשך המלחמה ובניצחון האיחוד, אך מצע המפלגה לא הסכים לכך.
מועמדים ממפלגת הדמוקרטיה הרדיקלית
ועידת הדמוקרטים הרדיקלים התכנסה באוהיו ב-29 במאי 1864. כמעט כל הצירים תמכו בפרימונט מלבד המשלחת מניו יורק, שהכילה דמוקרטים שתמכו במלחמה ותמכו ביוליסס ס. גרנט. הערכות שונות בנוגע למספר הצירים דווחו בעיתונות: הניו יורק טיימס דיווח על 156 צירים אבל שאר העיתונים דיווחו על כ-350 צירים. הצירים הגיעו מ-15 מדינות וממחוז קולומביה. הם אימצו את השם "מפלגת הדמוקרטיה הרדיקלית".
תומך של גרנט מונה להיות מנהל הוועידה. המצע אושר ללא הרבה ויכוחים. הוועידה הצביעה לפרימונט בתור המועמד לנשיאות. פרימונט הסכים למועמדות ב-4 ביוני באמצעות מכתב. במכתב הוא כתב שהוא יפרוש אם מפלגת האיחוד הלאומי תעמיד לבחירה מישהו שאינו לינקולן. ג'ון קוקרן נבחר להיות המועמד לתפקיד סגן הנשיא.
בחירות כלליות
הבחירות ב-1864 היו הפעם הראשונה מאז 1812 שבחירות נשיאותיות התרחשו בזמן מלחמה.
שנית, המצע הדמוקרטי השפיע על מועמדותו של פרימונט. פרימונט נחרד מהמצע ואמר שהמצע יגרום ל"איחוד עם עבדות". לאחר שלושה שבועות של דיונים עם קוקרן ושאר תומכיו, פרימונט הודיע על פרישתו מהמירוץ בספטמבר. פרימונט אמר שהניצחון במלחמה חשוב יותר מדי, ושלמרות שלפי דעתו לינקולן לא מספיק תקיף, יש צורך בתבוסה למקללן. גנרל קוקרן הסכים לכך. פרימונט גם נטש את מסע הבחירות שלו לאחר שהצליח להגיע לעסקה עם לינקולן שקבעה שלינקולן יפטר את שר הדואר, מונטגומרי בלייר הדרומי. לאחר פרישתו של פרימונט, סיכויו של מקללן לזכות ירדו.
לבסוף, כשויליאם שרמן הצעיד את כוחותיו לאטלנטה ויוליסס גרנט הצליח להגן על ריצ'מונד, נהיה ברור יותר ויותר שניצחון של האיחוד הוא בלתי נמנע וקרוב.
מפלגת האיחוד הלאומי השתמשה בכל כוחה, ולינקולן וג'ונסון רצו עם הסלוגן "לא מחליפים סוסים באמצע הזרם". לינקולן הדגיש את מתן הזכויות לעבדים, והדרגים המקומיים הציגו את הדמוקרטים כבוגדים.
תוצאות
רק 25 מדינות השתתפו, כי 11 הכריזו על פרישה מארצות הברית והקימו את הקונפדרציה. שלוש מדינות חדשות השתתפו בפעם הראשונה: נבדה, וירג'יניה המערבית וקנזס. חלקים משוקמים של טנסי ולואיזיאנה בחרו אלקטורים אך הקונגרס לא ספר את הצבעותיהן. מקללן זכה רק ב-3 מדינות: קנטקי, דלאוור ומדינת מגוריו - ניו ג'רזי.
האצטדיון העירוני קריית גת
האצטדיון העירוני קריית גת היה מגרש הבית של קבוצות הכדורגל מכבי קריית גת ובית"ר עירוני קריית גת . האצטדיון הכיל 3,500 מקומות ישיבה ביציע אחד. בנוסף בעבר שימש האצטדיון לתהלוכות יום העצמאות.
בשנת 2000 הזמינה החברה הכלכלית של קריית גת תוכנית הרחבה משמעותית לאצטדיון בעלות משוערת של כ-53 מיליון שקלים להרחבתו בשני שלבים עד פוטנציאל של 15,000 מקומות ישיבה ושטחי חנייה ל-9,000 כלי רכב וכן מגרשי אימון חדשים, אולם תוכנית זאת לא מומשה.
בעונת 2001/2002 עת שיחקה מכבי קריית גת בליגת העל, נאלצה הקבוצה להעביר את חלק ממשחקיה הביתיים לאצטדיון סלה שבאשקלון, עקב אי עמידת האצטדיון בתקני ליגת העל. גם בשנים 2014–2016 בהיותה בליגה הלאומית, שיחקה מכבי קריית גת באצטדיון סלה באשקלון עונה אחת ובאצטדיון העירוני ברמלה בעונה השנייה. בסוף 2016 עבר האצטדיון שיפוץ קל וחזר לשמש את מכבי קריית גת.
על פי הסכם הגג של עיריית קריית גת עם רשות מקרקעי ישראל מ-2018, האצטדיון נהרס ב-7 בספטמבר 2022 ועל שטחו יוקם פרויקט "שער העיר". במקומו יוקם אצטדיון עירוני חדש ממזרח אליו עם 6,000 מקומות (10,000 בשלב ב') כחלק מקריית ספורט עירונית שתכלול גם מגרש משני עם כ-450 מקומות והיכל ספורט עירוני, שתחבר מרקמית בין שכונת כרמי גת החדשה לעיר הוותיקה. האצטדיון החדש בכרמי גת עתיד להתחיל את בנייתו במהלך 2023.
אפקט קזימיר
אפקט קזימיר הוא אפקט פיזיקלי אותו ניבא הפיזיקאי ההולנדי הנדריק קזימיר בשנת 1948 המתאר את המשיכה בין שני משטחים מוליכים אף שאינם טעונים במטען חשמלי. תופעה זו היא תוצאה של תנודות קוונטיות של הריק הנמצא בין המשטחים וקיימת גם עבור תצורות גאומטריות שונות ממשטחים, בין שני מוליכים. בניסויים רבים משתמשים במראות.
רקע תאורטי
בכל תאוריה של שדות קוונטים, ישנה תופעה הנקראת תנודות קוונטיות. מדובר בשינויים קוונטיים קטנים השומרים על ממוצע אחיד, אך יוצרות אי אחידות במרחב ובזמן של האנרגיה. אפקט קזימיר הוא תוצאה של תנודות בשדה האלקטרומגנטי המתואר על ידי האלקטרודינמיקה הקוונטית. בחישוב אנרגיית ה"ריק" שבין שני המשטחים, נלקחים בחשבון אך ורק הפוטונים (כולל פוטונים וירטואליים) אשר אורכי הגל שלהם הם כאלה שהמרחק בין המשטחים הוא כפולה שלמה של אורך הגל. לפיכך, מספר הפוטונים היכולים להימצא בין שני המשטחים גדול יותר ככל שהמרחק ביניהם גדול יותר, משום שאז, יותר אורכי גל אפשריים. בעקבות כך, צפיפות האנרגיה עולה גם כן. הכח (המהווה את נגזרת האנרגיה) הוא כח משיכה בין שני המשטחים. כח המשיכה בין שני המשטחים נובע מכך שלחץ צפיפות האנרגיה מהצד החיצוני של זוג המשטחים גבוה מלחץ צפיפות האנרגיה שבתווך שבין המשטחים.
אנליזה ממדית
בהינתן שני משטחים בעלי שטח S כל אחד המקבילים האחד לשני והנמצאים במרחק L זה מזה. ניתן להניח כי המרחק L קטן בהרבה הן מאורך והן מרוחב כל אחד מהמשטחים ובכך להזניח השפעות קצה. ניתן במצב זה לחשב את הכח ליחידת שטח הפועל על כל אחד מהמשטחים (לחץ). אנו מניחים, בנוסף, כי המשטחים עשויים מחומר שהוא מוליך מושלם (כלומר, בעל מוליכות אין סופית) וכי הם אינם טעונים במטען חשמלי. היות שמדובר בתופעה קוונטית וכן יחסותית, הרי שניתן לצפות כי בחישוב יופיעו ħ (קבוע פלאנק, המאפיין תופעות הקוונטיות) וכן מהירות האור c (המאפיינת תופעות ביחסות פרטית). בנוסף, הכח תלוי במרחק L בין המשטחים. לכן, ניתן לרשום את הכח ליחידת שטח כ:
מערכת זו היא בעלת פתרון יחיד שהוא: α=-4, β=1, γ=1 ולכן:
חישוב קזימיר
החישוב המדויק נעשה על ידי קזימיר בשנת 1948. בחישובו הניח קזימיר כי הטמפרטורה התרמודינמית היא האפס המוחלט: T=0K. מכך מתקבלת העובדה כי הקבוע k הוא קבוע שלילי שאינו מתאפס.
מסימן המינוס ניתן ללמוד כי מדובר בכח משיכה (כח שלילי בפיזיקה נחשב לכח מושך ואילו כח חיובי נחשב לכח דוחה). ניתן לרשום אם כן את גודלו של כח המשיכה בין שני המשטחים בעלי שטח S ומרוחקים מרחק L כ:
השפעות טמפרטורה סופית
היות שניסויים אמיתיים לא יכולים להתבצע בטמפרטורת האפס המוחלט אלא בטמפרטורה סופית כלשהי, הרי שיש צורך לחשב את ההשפעות של הטמפרטורה כך שניתן יהיה להפחית אותן מתוצאות המדידה על מנת לבחון את אמיתותו של האפקט. ההשפעה העיקרית של הטמפרטורה היא כתוצאה מהקרינה הנפלטת. נשתמש ב"טמפרטורה ההפוכה" β=1/kT (לא מדובר באותה β כמו בחישוב לעיל, ו-k מייצג כאן את קבוע בולצמן). האנליזה הממדית מראה כי הפרמטר: הוא פרמטר חסר ממדים.
בוחנים את המקרה המציאותי שבו המרחק L שואף לאפס והטמפרטורה T קבועה (או לחלופין, מצב שבו L קבוע ו-T שואפת לאפס). בגבול זה מקבלים:
היסטוריה
אפקט זה, שנובא כאמור על ידי קזימיר בשנת 1948, הוכח ניסויית לאורך השנים:
כפניים
כפניים (שם מדעי: Threskiornithidae) משפחת עופות בסדרת השקנאים, לשעבר בסדרת החסידאים. מאפיינם הבולט הוא מקורם הארוך והנטוי מעט, אשר אצל הכפניים מתרחב לצורת כף ואצל המגלנים מתעקל לצורת מגל ומכאן שמותיהם. המשפחה מחולקת לשתי תת-משפחות: כפנים ומגלנים (איביסים).
בארץ מצויים המינים: כפן מצוי, מגלן חום ולעיתים גם מגלן מצויץ צפוני.
נקודת מפגש
נקודת מפגש (באנגלית: Match Point) הוא מותחן פסיכולוגי משנת 2005 שכתב וביים וודי אלן, ומככבים בו ג'ונתן ריס מאיירס, סקרלט ג'והנסון, אמילי מורטימר, מת'יו גוד, בריאן קוקס ופנלופי וילטון. כריס (בגילומו של ריס מאיירס) מתחתן עם אישה ממשפחה עשירה, אבל מעמדו החברתי מאוים בשל רומן שהוא מנהל עם החברה של גיסו (בגילומה של ג'והנסון). הסרט עוסק בנושאים של מוסר, תאוות בצע, ובתפקיד של התשוקה, הכסף והמזל בחיים. נושאים אלה מובילים להשוואות בין הסרט הזה לסרטו הקודם של אלן "פשעים ועבירות קלות" משנת 1989. הסרט הופק וצולם בלונדון לאחר שאלן התקשה למצוא מימון לסרט בניו יורק, והוא נאלץ ללהק את רוב השחקנים והצוות מהממלכה המאוחדת. אלן שינה את התסריט כך שמקום ההתרחשות יהיה בבריטניה במקום בניו יורק.
מבקרי הקולנוע בארצות הברית שבחו את הסרט ואת התפאורה הבריטית. לעומת זאת היחס של המבקרים מהממלכה המאוחדת היה פחות חיובי, והם מצאו פגמים באתרי ההתרחשויות ובדיאלוגים. אלן היה מועמד על סרט לפרס אוסקר לתסריט המקורי הטוב ביותר.
תקציר העלילה
כריס וילטון, שפרש לא מזמן ממשחק טניס מקצועני, החל לעבוד כמדריך טניס במועדון יוקרתי בלונדון. הוא מתיידד עם אחד מתלמידיו העשירים, טום יואיט, אחרי שהם מגלים שיש להם עניין משותף באופרה. אחותו של טום, קלואי, מתאהבת בכריס, והם מתחילים לצאת יחד. במפגש משפחתי כריס פוגש את ארוסתו האמריקאית של טום, נולה רייס, והשניים מיד נמשכים זה לזה. אמו של טום, אלינור, מתנגדת לקשר של בנה עם נולה, השואפת להיות שחקנית, והדבר גורם למתחים במשפחה. קלואי מעודדת את אביה, אלק, להעסיק את כריס כמנהל באחת החברות שבבעלותו; ההורים מקבלים אותו כחתן המיועד לבתם ומתכננים את החתונה.
במהלך סערה, לאחר שאלינור תוקפת את נולה על בחירתה המקצועית, נולה יוצאת מהבית כדי להיות לבד. כריס יוצא אחריה ומתוודה על רגשותיו כלפיה, והם מקיימים יחסים בלהט בשדה חיטה. נולה חשה אשמה ומתייחסת לכך כתקלה, אבל כריס רוצה להמשיך בקשר חשאי ביניהם. כריס וקלואי מתחתנים, אבל טום נפרד מנולה.
קלואי מתקשה להיכנס להיריון. כריס מנסה למצוא את נולה, ופוגש בה במקרה במוזיאון טייט מודרן. הוא מבקש ממנה את מספר הטלפון שלה והם מתחילים בפרשת אהבים. כשכריס מבלה עם המשפחה של אשתו, נולה מתקשרת אליו ומודיעה לו שהיא בהיריון. כריס מבקש ממנה להפיל את העובר, אבל היא מסרבת, ואומרת שהיא רוצה לגדל את הילד איתו. כריס מתחיל להתרחק מקלואי, היא חושדת שיש לו רומן, אבל הוא מכחיש. נולה דוחקת בכריס להתגרש מאשתו, והוא מרגיש לכוד ומשקר גם לאשתו וגם לנולה. נולה מתעמתת איתו ברחוב מחוץ למשרדו, והוא מצליח בקושי להתחמק מגילוי.
זמן קצר אחר כך, כריס לוקח רובה ציד מביתו של חותנו, ונושא אותו בתוך תרמיל הטניס אל המשרד. כשהוא יוצא מהמשרד הוא מתקשר לנולה ואומר לה שיש לו חדשות טובות עבורה. הוא הולך לביתה ונכנס בעזרתה של השכנה, גברת איסטבי, בה הוא יורה למוות. הוא מביים פריצה בבית השכנה ולוקח משם תכשיטים ותרופות. בחדר המדרגות הוא נתקל בנולה שחזרה הביתה ויורה גם בה. כריס נוסע במונית לתיאטרון ומצטרף לקלואי לצפייה במחזמר. בלשי הסקוטלנד יארד חוקרים את מעשה הפשע ומסיקים שהשודד היה מכור לסמים. למחרת הרצח מתפרסם בחדשות, כריס מחזיר את רובה הציד למקומו, וקלואי מודיעה על היותה בהיריון.
הבלש מייק באנר מזמין את כריס לחקירה בקשר לרצח. לפני כן כריס זורק את התכשיטים של גברת איסטבי לנהר, אבל הטבעת שלה פוגעת במעקה ונופלת על המדרכה. בתחנת המשטרה כריס משקר בקשר ליחסיו עם נולה, אבל באנר מפתיע אותו כשהוא מראה לו את היומן של נולה, שבו הוא מופיע בהרחבה. כריס מתוודה על הרומן אבל מכחיש כל קשר לרצח, ומתחנן בפני הבלשים לא לערב אותו בחקירה, מכיוון שידיעות על הרומן יהרסו את נישואיו, ואשתו כעת מצפה לילד.
באחד הלילות רואה כריס חיזיון של נולה ושל גברת איסטבי, שאומרות לו להיות מוכן לתוצאות של מעשיו. הוא עונה להן שפשעיו היו "הכרחיים", ושהוא יכול להתגבר על רגש האשמה. באותו זמן הבלש באנר חולם שכריס ביצע את הרציחות. השותף שלו, הבלש דאוד, מבטל את התאוריה הזו, ומספר לו שסוחר סמים נרצח ברחוב ובכיסו נמצאה הטבעת של גברת איסטבי. באנר ודאוד סוגרים את התיק ולא ממשיכים לחקור. קלואי יולדת בן בשם טרנס, והדוד שלו מברך אותו לא בגדולה אלא במזל.
הפקה
מקום ההתרחשות של התסריט המקורי היה בהמפטונס שבלונג איילנד, אבל הועבר ללונדון כשאלן מצא שם מימון לסרט. הסרט מומן בחלקו על ידי BBC Films, שדרשו שהסרט יופק בממלכה המאוחדת עם שחקנים וצוות הפקה מקומיים. בריאיון לעיתון הגרדיאן הסביר אלן שזה איפשר לו את החופש היצירתי שהוא רגיל אליו. הוא התלונן שאולפני קולנוע אמריקאים אינם מעוניינים ליצור סרטים בתקציב קטן, "הם רוצים רק סרטים של 100 מיליון דולר והכנסות של 500 מיליון דולר". שינוי נוסף נדרש כשקייט וינסלט, שהייתה אמורה לגלם את נולה רייס, התפטרה שבוע לפני תחילת הצילומים. התפקיד הוצע לסקרלט ג'והנסון והיא הסכימה לקבל אותו, אבל היה צריך לשכתב את התסריט כדי שהדמות תהיה אמריקאית. לדברי אלן "זאת לא הייתה בעיה... זה לקח בערך שעה".
הצילומים נערכו בלונדון בקיץ 2004 במהלך שבעה שבועות. כרקע לסרט משמשים מספר אתרים בולטים בעיר כגון מוזיאון טייט מודרן, ה"גרקין" של נורמן פוסטר (מגדל סוויס רה), בניין לוידס של ריצ'רד רוג'רס, בית האופרה המלכותית, קובנט גארדן, ארמון וסטמינסטר, גשר בלקפריירס וכיכר קיימברידג'.
פקארד צילינדר יחיד
דגמי "פקארד צילינדר יחיד" היו פתוחים (קבריולה).
סופיה פולגאר
סופיה פולגאר (בהונגרית: Polgár Zsófia; 2 בנובמבר 1974, בודפשט) היא שחמטאית הונגרית-ישראלית בדרגת אמן בינלאומי.
ביוגרפיה
נולדה בהונגריה ללאסלו פולגאר וקלרה פולגאר. אביה אימן אותה ואת שתי אחיותיה, הבכורה סוזן והצעירה יהודית פולגאר, והן הפכו לילדות פלא בשחמט. הוא אף לימד אותן את השפה הבינלאומית אספרנטו.
ב-7 בפברואר 1999 התחתנה עם רב-האמן הישראלי, ד"ר יונה קוסאשווילי, ועלתה לישראל. לזוג שני ילדים ילידי ישראל. אחד מהם, יואב, השתתף בעונה הרביעית של נינג'ה ישראל . בהמשך עברה עם משפחתה לקנדה, שם עבד קוסאשווילי כאורתופד מנתח, ולאחר מכן חזרה לגור בראשון לציון שבישראל.
בנובמבר 2016 ערכה משחק סימולטני בכנסת ישראל.
תחרויות
התחרות הזכורה ביותר של פולגאר הייתה 'טורניר רומא' בשנת 1989, בו זכתה עם 8.5 נקודות מתוך 9 בעודה בת 14 בלבד.
פולגאר ייצגה את הונגריה ב-4 אולימפיאדות שחמט.
בה"ד 15
בה"ד 15, הידוע גם כבית הספר למודיעין, הוא בסיס ההדרכה המרכזי של חיל המודיעין המשמש כמרכז חילי בין-תחומי להכשרת מקצועות המודיעין, הטכנולוגיה ותומכי המודיעין.
קורס הקמ"נים הראשון הוכשר בבה"ד 3. בה"ד 15 – בית הספר למודיעין – הוקם במסגרת הארגון מחדש של חיל המודיעין בנובמבר 1951. מלאכת ההקמה הוטלה על סא"ל אברהם כהן, והמקום הנבחר לבית הספר נקבע בין צריפין לרמלה, במקום בו שכנה לשעבר מפקדתו של חסן סלאמה. בשנים 1952-1954 פיקד על הבה"ד סא"ל יצחק ערן (וכמן). ב-1955, תחת פיקודו של סא"ל איתן (אוטו) רון, עבר הבסיס למחנה גלילות, אך בסוף אותה שנה עבר שוב לבה"ד 3 במחנה דורה בנתניה כענף מודיעין קרבי. לאחר מלחמת ששת הימים עבר בה"ד 3 למחנה בצומת חורון שליד כפר חווארה הסמוך לשכם. ב-1969 הוקם מחדש בה"ד 15 במשכנו הנוכחי במחנה גלילות.
בסוף שנת 2016 הוחלף השם מ"בית הספר למודיעין" ל"מערך ההדרכה למודיעין ולסייבר", כאשר בה"ד 15 משמש כבסיס האם של המערך ולו שלוחות כדוגמת: מפרשית - טירונות והכשרות, בית פלדמן - הכשרות טרום צבאיות וסייבר, אשלים - הכשרות סייבר.
קורסים והכשרות
בבה"ד 15 מועברים קורסים שונים בהם מקבלים חיילי חיל המודיעין הכשרה ראשונית בתחומי המחשבים, אלקטרוניקה, ערבית, פרסית, ביטחון מידע, תרגום, מחקר והאזנות. החיילים מגיעים לבה"ד לאחר שעברו טירונות בסיסית ובעקבות איתורם במיונים קדם-צבאיים מקיפים לחיל ולאחר שעברו תחקיר ביטחוני. כמו כן, בבה"ד 15 נעשית ההשלמה החילית של קורס קמ"נים, מפותח בו תחום ההדרכה של סגלי הקורסים ומתקיימים בו קורסים בכירים ומתקדמים שונים.
הבסיס שוכן במתחם "אגד גלילות" בו נמצאים גם המרכז למורשת המודיעין ואתר ההנצחה לחללי קהילת המודיעין.
מחנה מפרשית
במרכז הנגב, סמוך לניצנה, נמצא מחנה "מפרשית". המחנה הוקם בידי ארצות הברית, כחלק מהסכם השלום עם מצרים, שכלל פיצוי אמריקאי תמורת ויתור על שטחי האימונים והבסיסים בסיני. הפיצוי כלל הקמה של מספר בסיסי הדרכה שרובם בנגב הדרומי, כגון: מחנה מגן סיירים, מחנה שיזפון, וכן מפרשית, במרכז הנגב.
במחנה זה, הוקמה שלוחה של בה"ד 15. בשלוחה זו מתקיימת הטירונות הכללית לכל ענפי אמ"ן, שמועברת לחיילים על ידי סגל מפקדים ממערך מגל בלבד. בנוסף, מתקיימות בה הכשרות מודיעין.
בבסיס מתקיימות גם הכנה לקצונה של אמ״ן המיועדים לתפקידים מודיעיניים וגם הכנה לקצונה של קמ״נים המיועדים ללהב. מפקד הבסיס הוא קצין מודיעין בדרגת סא"ל וסגנו הוא בדרך כלל יוצא מערך מגל.
שחמת הכבד
שחמת הכבד (באנגלית: Cirrhosis), או בשמה המקוצר שחמת, היא מחלה של הכבד, שבמהלכה הרקמות של הכבד נהרסות ומוחלפות ברקמה צלקתית, דבר הגורם להפרעה בזרימת הדם אל תאי הכבד ושיבוש פעילות הכבד.
המחלה נובעת מסיבוכים של דלקת כבד נגיפית מסוג B או C, צריכה מופרזת של אלכוהול, תזונה לקויה, חשיפה לרעלים, טפילים מסוימים, ובנוסף עקב נטילת תרופות כגון: מטרודקסט ועוד.
התסמינים לשחמת הם עייפות, אובדן תיאבון, ירידה במשקל ובחילות. אלו נגרמים בגלל פגיעה ביכולתו של הכבד לווסת את רמת המומסים בדם. תסמינים המופיעים בשלבים מאוחרים יותר של המחלה הם נטייה לדימומים ולהפרעות בקרישה, מיימת, ורידים בולטים, צהבת ועוד.
נכון להיום, הנזק הנגרם הוא בלתי הפיך, וההחלמה המוחלטת היחידה למחלה כרוכה בהשתלת כבד. אף על פי שגם אז התוצאה תלויה במצב החולה ובתדירות השחמת. גילוי מוקדם יכול לעכב את המחלה ולהפחית את הסיבוכים.
גאריסון קיילור
גאריסון קיילור (Garrison Keillor, נולד ב-7 באוגוסט 1942) הוא סופר, עיתונאי ומוזיקאי אמריקני. קיילור הוא המנחה והיוצר של תוכנית סוף-השבוע "שותף לחיים בערבה" ("A Prairie Home Companion"), אשר שודרה ברדיו הציבורי של מינסוטה משנת 1974 ועד 2017. בנובמבר 2017 פוטר קיילור בשל התנהגות לא נאותה.
ביוגרפיה
גאריסון קיילור (גארי אדווארד קיילור) נולד בעיירה אנוקה במדינת מינסוטה בארצות הברית וגדל במשפחה נוצרית פונדמנטליסטית. בשנת 1966 הוא סיים את לימודיו לתואר ראשון באנגלית באוניברסיטת מינסוטה, שם גם החלה קריירת הרדיו שלו. קיילור נשוי כיום בשלישית לכנרת ג'ני לינד נילסון, ולהם בת משותפת בשם מיה. בנוסף, לקיילור בן נוסף (ג'ייסון) מנישואיו הראשונים. קיילור ומשפחתו מתגוררים בסיינט פול, מינסוטה.
עבודתו ברדיו
בשנת 1969 החל קיילור לעבוד ברדיו הציבורי של מינסוטה, כשדר של תוכנית בוקר בת שלוש שעות שכבר אז נקראה שותף לחיים בערבה. בנוסף לעבודה זו, כתב קיילור עבור מגזין ה-"ניו יורקר".
לאחר היכרות עם תוכניות רדיו אשר עסקו במוזיקת קאנטרי, החליט קיילור ליצור תוכנית רדיו בשידור חי. גם זו נקראה בשם שותף לחיים בערבה, ועסקה בחדשות העיירה הדמיונית לייק וובגון (Lake Wobegon), שבה "כל הנשים חזקות, כל הגברים יפים וכל הילדים מעל הממוצע". התוכנית כללה הופעות חיות של מוזיקה ובידור, והזכירה במידה רבה את תוכניות הבידור ששודרו ברדיו כמה עשרות שנים קודם לכן. בכורת התוכנית התקיימה ב-1974, ולאחר שהתוכנית נחלה הצלחה בקרב ציבור המאזינים, היא המשיכה להיות משודרת עד שנת 1987. באותה שנה התפנה קיילור לעסוק בפרויקטים אחרים ברדיו, ורק בשנת 1993 חזר להפיק את "שותף לחיים בערבה", ששודרה מדי שבוע ברדיו הציבורי של מינסוטה וכן ביתר מדינות ארצות הברית. בנובמבר 2017 פוטר בשל התנהגות לא נאותה כלפי גורם שעבד עמו.
כתיבתו
קיילור כתב מאמרים רבים בעיתונות האמריקאית, וכן יותר מעשרה ספרים למבוגרים וילדים. הוא כתב עבור מגזין הניו יורקר, עבור כתב העת The Atlantic ואתר האינטרנט הפופולרי Salon.com. כמו כן, מנחה קיילור את פינת The Writer's Almanac ברשת הרדיו הציבורית של ארצות הברית. למרות הרקע המשפחתי השמרני, ידוע קיילור בביקורתו כלפי ממשלו של הנשיא ג'ורג' בוש.
בשנת 2006 יצא לאקרנים הסרט "המדריך לחיים בכפר" ("A Prairie Home Companion"), בבימויו של רוברט אלטמן לפי תסריט של גאריסון קיילור, ובו קיילור אף שיחק את התפקיד הראשי - תפקיד של מנחה תוכנית רדיו.
בספטמבר 2007 יצא לאור ספרו החדש, העונה לשם "Pontoon: A Novel of Lake Wobegon".
נבחרת קובה בכדורגל
נבחרת קובה בכדורגל היא נבחרת הכדורגל הלאומית של קובה.
נבחרת קובה הייתה הנבחרת הראשונה מהאיים הקריביים שהצליחה להעפיל לגביע העולם בכדורגל וזה היה במונדיאל 1938. בשלב הראשון פגשה הנבחרת את נבחרת רומניה שאותה ניצחה בתוצאה 1-2 במשחק חוזר לאחר תיקו 3-3 במשחק הראשון. בשלב רבע הגמר פגשה קובה את נבחרת שוודיה שהביסה אותה בתוצאה 8-0. הנבחרת מעולם לא העפילה לגביע העולם בכדורגל מאז. הכדורגל הוא ספורט מוגבל יחסית, בגלל חשיבות ספורט הבייסבול וגם חולשתה של הנבחרת לא תורמת למעמדה.
קובה סיימה שנייה בגביע הקריבי בשנים 1996, 1999 ו-2005 וסיימה במקום הראשון ביחד עם עוד נבחרת בשנת 2003 כאשר לא הייתה הכרעה באשר לזוכה.
רכבת רוכנת
רכבת רוכנת (באנגלית Tilting train "טילטינג") היא רכבת בעלת מנגנון המאפשר לרכבת להטות עצמה בעיקולי תוואי המסילה. כאשר רכבת נוסעת בקטע מסילה מעוקל, היא מפעילה כוח צנטריפוגלי על הנוסעים שבתוכה, הדבר גורם לאי-נוחות לנוסעים, עלול לגרום לנפילת חפצים ולנוסעים עומדים לזוז ממקומם. הטיית הרכבת בכיוון העיקול גורמת להקטנת התאוצה הצדדית (שנוצרת על ידי הכוח הצנטריפוגלי) על הנוסעים ובכך מאפשרת לנסוע במהירות גבוהה יותר בעיקול בלי לחרוג מערכי התאוצה הצדדית המקסימלית על הנוסעים. יתרון מנגנון זה בא לידי ביטוי בשימוש במסילות מפותלות - הוא מאפשר קיצור זמן הנסיעה ללא השקעה רבה בתשתית ליישור העיקולים.
סוגי מנגנונים
נהוג להבדיל בין שני סוגי מנגנונים:
הרכבות הראשונות ביצור המוני שהיו מצוידות במנגנון רכינה, היו רכבות מסדרת 381, בשירות הרכבות הלאומי היפני, שנכנסו לשירות בשנת 1973.
כיום נפוצים מספר מימושים שונים של המנגנון - בעיקר ברכבות מהירות.
ניסוי בישראל
במרץ-אפריל 1998 רכבת ישראל ערכה ניסוי שנועד לבדוק את התאמת רכבות רוכנות לתשתית המסילתית בישראל ואת הקיצור בזמן הנסיעה שהן יכולים להביא. לצורכי הניסוי הובאה, במרץ 1998, רכבת בודדת (קרונוע המורכב משתי יחידות נפרדות) מסוג רוכנת, (היום בומברדיה). הרכבת הושכרה מחברת הרכבת הלאומית של גרמניה למשך חודש, וביצעה נסיעות מבחן והדגמה בקווים: תל אביב - ירושלים, תל אביב - באר שבע, תל אביב - חיפה.
בעקבות הניסוי יצאה רכבת ישראל במכרז לרכישת שמונה רכבות רוכנות. בשנת 2000 זכתה החברה האיטלקית FIAT Ferroviaria (היום אלסטום) במכרז להספקת 8 מערכי רכבות רוכנות מדגם בשווי 60 מיליון אירו. במסגרת המכרז הייתה שמורה אופציה להספקת 16 מערכים הנוספים. המכרז כלל גם חוזה לתחזוקה לתקופה של 10 שנים. אך למרות הזכייה, בעקבות בחינה המחודשת של ההיבטים הכלכלים וההנדסים, הוחלט ב-2002 לבטל את המכרז ולסגת מכוונות הרכישה.
ראובן קלינסקי
ראובן קלינסקי (נולד ב-21 ביולי 1963) הוא מחזאי ובמאי תיאטרון ישראלי.
ביוגרפיה
נולד בבת ים. בוגר החוג לתיאטרון באוניברסיטת תל אביב ומכון כרם להוראה בירושלים.
בחוג לתיאטרון באוניברסיטת תל אביב, ביים את "האסקוריאל", מאת מישל דה גלדרודה, ו"סיפור גן החיות", מאת אדוארד אלבי. ב-1986 ב-1989 ביים את הצגה "החתול והירח" מאת ויליאם בטלר ייטס אשר את הוצגה לראשונה בפסטיבל עכו באותה השנה.
ב-1990 כתב וביים לפסטיבל ישראל את המחזה "סוחר הציפורים". ב-1994 כתב וביים עיבוד לסיפור קצר מאת גבריאל גרסיה מרקס, "הסיפור העצוב שלא יאמן על ארנדירה התמה וסבתה האכזרית", ההפקה עלתה במסגרת התחרות פסטיבל עכו 1994.
ב-2009 תרגום, עיבוד ובימוי - טריינספוטינג על פי מחזה מאת הארי גיבסון ורומן מאת אירווין וולש..
ב-2008 "אמסטרדם. בלוג", בבימוי דליה שימקו קריאה מבוימת, פסטיבל "פותחים במה" בתיאטרון בית ליסין.
"אמסטרדם בלוג" כתיבה ובימוי, בפסטיבל עכו ב-2014 ובתיאטרון תמונע מינואר 2015 עד אוגוסט 2017. ההצגה עלתה בתמונע, בית מזי"א ותיאטרון הפרינג' של באר שבע. אמסטרדם בלוג זכתה בפרס השחקנית הטובה ביותר והתאורה בפסטיבל עכו 2014. המחזה תורגם לאנגלית - שיר פרייבך. אמסטרדם בלוג תורגם לצ'כית - Sára Foitová ועלה בקריאה מבוימת בפראג ב- Švandova divadla, דצמבר 2017.
בשנת 2016 גילם עמיר חלימי בסדרה מטומטמת.
מלמד בימוי ומשחק בתיכון לאומנויות, בירושלים. חבר בעמותה אי״ב - ארגון יוצרים עצמאים בתיאטרון.
ישראל ליברטובסקי
ישראל ליברטובסקי (1917 - 15 בנובמבר 1996) היה לוחם פלמ"ח, פעיל העפלה, קצין בצה"ל, מקים מספנות ישראל.
ביוגרפיה
ישראל ליברטובסקי נולד ברוסיה בשנת 1917, ועלה עם משפחתו לארץ ישראל בשנת 1925. למד בגימנסיה הרצליה, ולאחר מכן הנדסה בטכניון. ב-1936 הצטרף ל"הגנה", וב-1941 התגייס לפלמ"ח.
על פי הוראה של יצחק שדה, הקימו מאיר בץ וליברטובסקי את פלוגה ו' של הפלמ"ח (הפלוגה הירושלמית) שהייתה הפלוגה העירונית השנייה של הפלמ"ח. גרעין המייסדים של הפלוגה היה מורכב ממתנדבים מגדוד החי"ש "ראשון ליהודה". ליברטובסקי מונה כמפקד הפלוגה, שהייתה אחראית על השטח שבין הר-טוב ועד לסדום והיה מפקד הפלוגה הראשון שצירף נשים לשורות הפלוגה, ולא הפלה לרעה את המתגייסים שהגיעו משורות האצ"ל ובראשם דני מס.
בשנים 1941–1943 הוביל ליברטובסקי חלק מאנשי הפלוגה ובהם מתי מגד, מתי פלד ועזרה זהר, לביצוע פעולות כנגד אנשים שאהדו את הבריטים ולכן נתפשו בעיניהם כבוגדים וכן כנגד מטרות בריטיות. מאחר שפעולות אלו בוצעו בלי אישור הנהגת "ההגנה" או מפקדיו בפלמ"ח, הודח ליברטובסקי מתפקידו כמפקד הפלוגה. ליברטובסקי החליט להתנדב לצבא הבריטי והוצב בפלוגת ההובלה 462, שקלטה מגויסים חדשים אחרי אסון הארינפורה. הוא הגיע עם יחידת ההובלה לאיטליה ושם, אחרי שפגש בניצולי השואה החליט להקדיש מזמנו לסיוע לפליטים ולהעלותם לארץ ישראל. לשם כך הוקמה "החבורה", קבוצת חיילים ארץ-ישראלים שהקדישו עצמם לנושא הסיוע לפליטים.
אנשי "החבורה" הקימו נקודת הכשרה לפליטים היהודים הצעירים במג'נטה שליד מילאנו והייתה אחראית לתחזותה ולהדרכתה. ליברטובסקי היה בצוות ההכנה של אוניית המעפילים "חנה סנש" והתחזה לקצין בריטי בשם מייג'ור מקינטוש כאשר הוביל שיירת פליטים מנקודת הריכוז בטרטדה לנמל לה-ספציה במטרה להעלותם על הספינות "דב הוז" ו"אליהו גולומב", במה שכונה "פרשת לה ספציה".
בנוסף אספו אנשי החבורה בראשות ליברטובסקי כלי נשק ואחסנו אותם בווילה פג'רה, ליד מג'נטה.
עם שחרורו מונה כמנהל חבל הצפון של "מקורות" ומאוחר יותר הועבר לנהל את חבל הדרום. בשני החבלים, פרט לניהול שוטף, ניהל הקמת מערכות הולכת מים חדשות.
בשנת 1956, עם ההחלטה על הקמת קו צינור אילת, הוחלט לנצל את ניסיונו של ליברטובקי בהנחת צינורות למרחקים ארוכים והוא הועמד בראש צוות ההקמה והנחת צינור בקוטר 8 אינץ' בין אילת ובאר שבע וכן צינור בקוטר 16 אינץ' מבאר שבע לאשדוד. בנוסף לצינור בנה הצוות בראשותו מכלי אחסון לנפט.
בשנת 1958 נקרא לנהל את מספנות ישראל בחיפה, אשר תוכננו תחת פיקוח של רמחצ"ד קצין חיל הים המושאל אברהם זכאי, בראשן עמד במשך 23 שנים. שנה לפני יציאתו לגמלאות הודח על ידי שר התחבורה חיים לנדאו, כדי להחליפו באיש תנועת הליכוד.
נפטר בתל אביב ב-15 בנובמבר 1996.
הערכה והנצחה
בשנת 1981 זכה ליברטובסקי בפרס התעשייה בקטגוריית המתכת.
בשנת 1982 הוענק לליברטובסקי מגן "איש הים" מטעם החבל הימי לישראל.
בשנת 1987 הוענק לו תואר דוקטור לשם כבוד על ידי הטכניון.
על שמו מרכז המדעים בניצנה.
טיפול במשחק
טיפול במשחק הוא טיפול מתחום הפסיכותרפיה בו נעשה שימוש במשחק במסגרת התהליך הטיפולי. המשחק מאפשר למטופל להביע את עצמו, באופן המאפשר הבעה רגשית ותקשורת עם המטפל. אלו מתאפשרות אם במהלך המשחק נוצר מרחב בטוח ומוגן. המשחק מעלה תכנים פנימיים, לעיתים באמצעות סמלים, וכן מתרחש תהליך בינאישי בין המטפל למטופל במהלך המשחק שתפקידו לסייע למטופל בפתרון בעיות ולהשיג צמיחה אישית והתפתחות מיטבית.
השיטה
טיפול במשחק מתאים בעיקר לילדים. הם מבטאים באמצעותו יכולות שונות, כגון חשיבה, דמיון, תכנון, זיכרון ועוד. לילדים קל יותר לתקשר באמצעות משחק מאשר במילים, וגם קל להם ליצור קשר מהיר עם האחר באמצעותו. לכן בטיפול בילדים מעדיפים מטפלים רבים להשתמש במשחק כדי ליצור דיאלוג עם הילד, בו הילד יכול לשתף את המטפל בחוויות, התנסויות ורגשות, והמטפל יכול לתמוך בו ולסייע לו. הטיפול במשחק שם דגש על עידוד היצירתיות, מעורבות פעילה וביטוי עצמי אותנטי. במהלך המשחק, החשיבה הרציונלית לא עוצרת את הביטוי החופשי של רגשות, כגון: כעס, פחד, אשמה וקנאה, שאולי נחשבים "לא לגיטימיים". המשחק יוצר מרחב חופשי, בו הילד יכול להתנסות בלי לפחד מכישלון ומביקורת. המסגרת הטיפולית, אשר מגדירה "מה מותר ומה אסור", מאפשרת לילד מרחב בטוח בו הוא יכול להתנהל בחופשיות, בלי לחשוש לביטחונו הפיזי והרגשי. רק כאשר הילד מרגיש מוגן, הוא יכול לאפשר לעצמו להביע את הרגשות המודחקים, שהם לב לבם של קשייו. ביטוי רגשי כנה, מהווה את הבסיס לריפוי. הטיפול במשחק מתקיים לרוב אחת לשבוע, במשך 30–50 דקות, באופן קבוע ועקבי. הוא נעשה בחדר טיפולים הכולל משחקים רבים ומגוונים, ויכול להתקיים במסגרת טיפול אישי או טיפול קבוצתי (עם קבוצת ילדים). משחקים נפוצים בחדר הטיפולים הם בובות ובית בובות, פלסטלינה, שולחן חול, משחקי קופסה, משחקי קלפים, משחקי כדור, תחפושות ועוד. הטיפול ניתן על ידי מטפלים שהוכשרו לכך, כגון פסיכולוגים, מטפלים באמנויות, יועצים חינוכיים ועוד.
על פי מטפלים בגישה הפסיכודינמית וגישות אחרות, מאפשר הטיפול במרחב המוגן שנוצר באמצעות המשחק, תהליכים פסיכולוגיים כגון: בניית קשר ואמון עם המטפל המשחק איתו, השלכה לא מודעת של רגשות וחוויות הילד (למשל במשחקי תפקידים באמצעות בובות הכוללים דיבוב של הבובות בהתאם לרגשות הילד), התמודדות עם הצבת גבולות וכללים במשחק והפנמתם ועם ניצחון והפסד, ביטוי וזיהוי דפוסי התנהגות של המטופל ביחסים בינאישיים, הבעת דילמות רגשיות וחברתיות והתמודדות עמם, ועוד. המשחק גם מאפשר נגיעה במורכבויות רגשיות בשילוב הומור, קלילות, יצירתיות ודמיון, שקיימים בכל משחק. במהלך המשחק יכול המטופל לתרגל מיומנויות חברתיות ורגשיות, ולעסוק בתחומים כגון הערכה עצמית, ניהול כעסים, עיצוב התנהגות, כישורי חיים ועוד.
בטיפול במשחק עם ילדים קיים הבדל בין משחק ה- Game למשחק ה- Play. משחקי ה-Play הם בין היתר משחקי דרמה, תנועה ויצירה. אלו משחקים סימבוליים, הם מדגישים ומפתחים את יכולת ההבעה היצירתית והספונטנית של הילד. הם מסייעים לו ליצור עולמות של 'כאילו' כסימולציה לחייו, ולהמחיש דרך הדמיון והחוויה את עולמו הרגשי הפנימי. במשחקים אלו, בשונה ממשחקי ה- Game, אין מערך כללים. לעומת זאת, משחקי ה- Game הם משחקים המוכתבים על ידי חוקים וכללים בעלי תוצאות מוגדרות, כמו משחקי ספורט, קלפים ומשחקי קופסא.
היסטוריה
חשיבות המשחק נודעה עוד בתקופת אפלטון, שאמר כי "אתה יכול לגלות טוב יותר את אופיו של אדם במשך שעה אחת של משחק, מאשר במשך שנה שלמה של שיחה". ב-1762 כתב ז'אן-ז'אק רוסו על ההתבוננות במשחק כדרך משמעותית ללמוד על התנהגות ילדים ולהבין אותם. אך הטיפול המתועד הראשון שנעשה באמצעות משחק, מתואר על ידי זיגמונד פרויד ב-1909 - הוא כתב ניתוח פסיכואנליטי של הפוביה מסוסים ממנה סבל מטופלו הנס הקטן, דרך ניתוח משחקו.
מאז פיתחו פסיכולוגים רבים את שיטת הטיפול במשחק. אנה פרויד השתמשה במשחק בשנות ה-40 כדי להקל על יצירת קשר ואמון בין המטפל לילד וכדי לגעת בעולמו הפנימי. בשנות ה-50, מלאני קליין השתמשה במשחק כדי להבין התנהגות ילדים עד גיל שש, וטענה כי המשחק הוא הדרך ללא מודע שלהם כשם שאסוציאציות חופשיות היא הדרך ללא מודע של מבוגרים. דונלד ויניקוט הדגיש את חשיבות המשחק לילדים בהבעת רגשותיהם במרחב הפוטנציאלי שבין הדמיון למציאות, ובהבנת גבולותיהם. וירג'יניה אקסליין המשיכה ופיתחה את שיטת הטיפול במשחק, והדגישה את חשיבותו ליצירת קשר בטוח בין המטפל לילד, וליצירת מרחב מוגן בחדר הטיפולים שמאפשר לילד להביע את עצמו בדרכו שלו.
על פי הגישה ההתייחסותית, ג'יי בי פרנקל במאמרו "המשחק הוא הדבר" מדבר על טיפול בילדים. הוא מציין כי מהותו של כל טיפול הוא המשחק והפעולה, ורואה בהם ככלי המרכזי בטיפול. הוא אינו רואה בשיטת טיפול בילדים כשונה משיטת טיפול במבוגרים. כמו כן, הוא אינו מבטל את תפקידו של הפירוש בטיפול בילדים אך גם אינו שם את הפירוש במרכז, כיוון שלדעתו המתרחש במפגש הטיפולי הוא עיקרו של הטיפול. בנוסף, הוא לא רואה במשחק כשלב הכנה לטיפול, אלא כטיפול עצמו. הוא רואה בטיפול כמפגש בין שני אנשים שמשחקים יחד ומציג עמדה יותר שוויונית והדדית בין המטפל למטופל, בה המטפל לא מחזיק את עמדת הידען והסמכות בתוך החדר.
בעקבות ההתקדמות בפיתוח הטיפול במשחק והצורך בקידומו כשיטה טיפולית, הוקמה ב-1982 "האגודה לטיפול במשחק" (Association for Play Therapy - APT), שמונה כיום כ-5000 חברים ברחבי העולם.
הערכת השיטה
חוקרים רבים עסקו בבדיקת יעילות שיטת הטיפול במשחק, משנות ה-40 ועד היום. במחקר מטא-אנליזה על 52 מחקרים שהשוו שיטות פסיכותרפיה שונות לילדים ומתבגרים הסובלים מדיכאון נמצא שטיפול במשחק וטיפול פסיכודינמי היו אפקטיביים פחות משאר הטיפולים. יתרה מכך, הם לא היו יותר אפקטיביים מאשר הימצאות ברשימת המתנה. עם זאת, קיימים מחקרים התומכים בטענה כי הטיפול במשחק מסייע לתמיכה ופתרון בעיות בקשיים של ילדים הקשורים בדחק בעקבות גירושי הורים, מוות של קרוב, מעבר דירה, אשפוז ומחלות, התעללות בילדים, אלימות במשפחה ועוד. נמצא כי טיפול במשחק תורם להפחתת התנהגויות אגרסיביות בקרב ילדים בעלי הפרעת התנהגות ולשיפור בקשיי ההסתגלות של בעלי הפרעה זו; נמצאה ירידה בתסמיני דיכאון וחרדה בקרב ילדים להורים גרושים בעקבות טיפול במשחק; נמצא שיפור במיומנויות חברתיות בקרב ילדים הלוקים בהפרעת קשב, ריכוז והיפראקטיביות; נמצא שיפור בדיכאון והיפראקטיביות בקרב ילדים להורים בעלי התמכרות לסמים או לאלכוהול; ועוד.
אליפות אירופה בכדורגל עד גיל 21 - 1992
אליפות אירופה בכדורגל עד גיל 21 - 1992 היא המהדורה השמינית של אליפות אירופה לנבחרות צעירות שמארגנת אופ"א. הטורניר התקיים בין ה-10 במרץ ל-3 ביוני 1992.
נבחרת איטליה זכתה בטורניר בפעם הראשונה בתולדותיה (מתוך שלוש זכיות רצופות), לאחר שגברה בשלב הגמר 1–2 על שוודיה בסיכום שני המפגשים.
מלחמת הכוכבים: מלחמת המשובטים (סדרת טלוויזיה, 2003)
מלחמת הכוכבים: מלחמת המשובטים היא סדרה מצוירת שמבוססת על מלחמת הכוכבים. הסדרה מתארת את עלילת מלחמת המשובטים, בין הרפובליקה הגלקטית, המונהגת תחת השליט העליון שיב פלפטין איגוד הבדלנים (CIS) שמנהיג הרוזן דוקו, לבין אבירי הג'דיי.
אליפות אירופה בכדורגל עד גיל 21 - 1992
הטורניר שימש גם כשלב המוקדמות לטורניר הכדורגל באולימפיאדת ברצלונה. ספרד המארחת העפילה אוטומטית, ואליה הצטרפו ארבע הנבחרות האפשריות הטובות ביותר בטורניר. הנבחרת בעלת המאזן החמישי בטיבו העפילה לפלייאוף מול נציגת אוקיאניה על מקום נוסף בטורניר האולימפי.
מלחמת הכוכבים: מלחמת המשובטים (סדרת טלוויזיה, 2003)
עלילת הסדרה מתרחשת במהלך שלוש השנים בין "מלחמת הכוכבים - פרק 2: מתקפת המשובטים" ו"מלחמת הכוכבים - פרק 3: נקמת הסית'" (22 BBY-19 BBY). הסדרה המקורית הופקה על ידי אולפני קרטון נטוורק (Cartoon Network Studios), וכללה 25 פרקים, משנת 2003 עד שנת 2005.
אליפות אירופה בכדורגל עד גיל 21 - 1992
מוקדמות
שלב המוקדמות החל בשנת 1990, והשתתפו בו 32 נבחרות צעירות. הנבחרות שהשתתפו בטורניר חולקו לשמונה בתים, בני שלוש, ארבע או חמש נבחרות כל אחד. הבתים התבססו בעיקרם על בתי מוקדמות יורו 1992, עם מספר שינויים בשל נבחרות שהשתתפו במוקדמות היורו ולא שלחו נציגות צעירות, ולהפך. שמונה הנבחרות שסיימו כראשי בתיהן העפילו לשלב רבע הגמר.
מלחמת הכוכבים: מלחמת המשובטים (סדרת טלוויזיה, 2003)
סדרת טלוויזיה נוספת, בעלת אותו שם, בגרסת 3D CGI, שודרה בשנים 2008–2020. היא התחילה את הפקתה על ידי חברת ההנפשה של ג'ורג' לוקאס, אולם בעקבות רכישת הזיכיון על ידי חברת וולט דיסני, הוחלט להביא את הסדרה לדיסני XD.
אליפות אירופה בכדורגל עד גיל 21 - 1992
מוקדמות
נבחרת ישראל רשמה את השתתפותה הראשונה במוקדמות אליפות אירופה עד גיל 21, וזאת על אף שהנבחרת הבוגרת לא השתתפה במוקדמות יורו 1992. היא סיימה את שלב הבתים במקום השני מתוך ארבע נבחרות בבית ח', לאחר שצברה שמונה נקודות, שתיים בלבד פחות משוודיה שהעפילה לטורניר הגמר (שלושה ניצחונות, שתי תוצאות תיקו והפסד אחד).
מלחמת הכוכבים: מלחמת המשובטים (סדרת טלוויזיה, 2003)
פרטים כלליים
הסדרה מורכבת מעשרים פרקי אנימציה האורכים כשלוש דקות כל אחד, המרכיבים את העונה הראשונה והשנייה (וידועים גם כחלק הראשון), וחמישה פרקים האורכים 15–20 דקות, כל אחד, המרכיבים את העונה השלישית (וידועים גם כחלק השני). מכיוון שרוב הפרקים מכילים קרבות גלקטיים בכוכבים שונים, ולעיתים גם בחלל, העלילה אינה מורכבת כמו בסרטים עצמם. למרות זאת, יש האומרים כי העונה השלישית מתמקדת יותר בסיפורו של אנאקין.
אליפות אירופה בכדורגל עד גיל 21 - 1992
המעפילות לאולימפיאדה
דנמרק, איטליה ושוודיה, שהעפילו לחצי הגמר, זכו בנוסף גם בשלושה מתוך חמשת הכרטיסים לאולימפיאדת ברצלונה (1992). סקוטלנד, הנבחרת הרביעית בחצי הגמר, לא שולחת נציגה ישירה לאולימפיאדה אלא משתתפת כחלק מבריטניה הגדולה, ולכן נבחרה המפסידה הטובה ביותר בשלב רבע הגמר במדד מיוחד שחושב על פי מספר הנקודות בשלב הבתים במוקדמות, ועוד תוצאות משחקיה של אותה הנבחרת ברבע הגמר, לחלק למספר המשחקים של אותה הנבחרת בסך הכול. על פי מדד זה, זכתה פולין בכרטיס הרביעי עם מדד של 1.625.
הולנד, צ'כוסלובקיה וגרמניה, שאר המפסידות ברבע הגמר, השיגו שלושתן מדד של 1.5. בעקבות השוויון בין השלוש, על מנת לבחור את הנבחרת החמישית שתזכה בכרטיס לפלייאוף מול נציגת אוקיאניה, חושב יחס השערים של כל נבחרת (שערי הזכות לחלק לשערי החובה). הולנד השיגה את יחס השערים הגבוה ביותר (2), ופגשה בפלייאוף את נבחרת אוסטרליה. עם שוויון 3-3 בסיכום שני מפגשי הפלייאוף, העפילה אוסטרליה לאולימפיאדה בזכות חוק שערי חוץ.
מלחמת הכוכבים: מלחמת המשובטים (סדרת טלוויזיה, 2003)
פרטים כלליים
הסדרה עוקבת אחר אבירי הג'דיי ומעשי גבורותיהם כנגד הרוזן דוקו, וצבא הבדלנים אותו הוא מנהיג. דמויות רבות מהסרטים מופיעות באופן בולט גם בסדרה, כמו אנאקין, אובי ואן קנובי, מאסטר יודה, מייס וינדו, הנשיא העליון פלפטין, הרוזן דוקו, גנרל גרייווס, C-3PO, R2-D2 ופדמה אמידאלה. פרקים אחרים מתמקדים בדמויות המשניות, כמו קיט פיסטו, שאק טי ואיילה סאקורה. פרקים רבים מדגימים מדוע אבירי הג'דיי נחשבו ללוחמים הטובים בגלקסיה, כאשר אבירי ג'די מעטים מביסים צבאות שלמים של דרואידים.
אליפות אירופה בכדורגל עד גיל 21 - 1992
שחקן הזהב
בתואר שחקן הזהב, הניתן לשחקן המצטיין בטורניר, זכה רנאטו בוסו, קשר הנבחרת הזוכה איטליה ומלך השערים של הטורניר.
מלחמת הכוכבים: מלחמת המשובטים (סדרת טלוויזיה, 2003)
אירועים עיקריים של הדמויות העיקריות
אובי ואן קנובי יודה
אליפות אירופה בכדורגל עד גיל 21 - 1992
מלך השערים
שלושה שערים
מלחמת הכוכבים: מלחמת המשובטים (סדרת טלוויזיה, 2003)
אירועים עיקריים של הדמויות העיקריות
מייס וינדו
אנאקין סקייווקר